Pénzügyi-számviteli ügyintéző

**Tanulmányi terület kódja:** 0301

**Ágazat:** Gazdálkodás és menedzsment ágazat

**A megszerezhető szakképesítés:** Pénzügyi-számviteli ügyintéző

**Képzési forma:** technikum

**Képzési idő:** 2 év

**Iskolai előképzettség:** érettségi

Gazdálkodás és menedzsment ágazat 2 éves képzése, amely  technikus szintű szakképzettség megszerzésével zárul.

A pénzügyi-számviteli ügyintéző a gazdálkodó szervezetek gazdasági tevékenységével összefüggő részfeladatait önállóan végzi: könyvelési feladatokat lát el, számítógépes programokat használ, nyilvántartások vezetésében vesz részt, közreműködik egyes pénzügyi műveletek előkészítésében és lebonyolításában.

KOMPETENCIAELVÁRÁS

Precizitás,  pontosság,  rendszerszemlélet,  rugalmasság,  szabálykövetési hajlandóság, jó kommunikációs készség, problémamegoldó készség, csapatmunka, szervezőkészség, felelősségtudat, folyamatos önfejlesztési igény.

A SZAKKÉPZETTSÉGGEL RENDELKEZŐ

* érti és átlátja a gazdálkodó szervezet működését;
* képes a számítógépes ügyviteli programok használatára;
* ismeri és használja a kommunikációs csatornákat;
* képessé válik a vállalkozások alapításával, működtetésével kapcsolatos adminisztratív feladatok ellátására;
* elvégzi a bankszámlákkal kapcsolatos teendőket, a házipénztárral kapcsolatos feladatokat;
* ellátja a vállalkozás adókötelezettségei teljesítéséhez kapcsolódó elektronikus ügyintézési feladatokat;
* közreműködik a vám-, jövedéki adó és termékdíj megfizetéssel kapcsolatos adminisztrációs feladatok ellátásában;
* részt vesz a befektetési döntésekhez szükséges információgyűjtésében;
* közreműködik a projektek pénzügyi tervezésében;
* ellátja a pénz- és hitelműveletekkel kapcsolatos ügyintézési feladatokat;
* számítógépes programcsomag használatával könyvelési feladatokat lát el;
* munkaköréhez kapcsolódó hagyományos és digitális dokumentumokat készít és rendszerez.

Ajánlott  mindenki  számára,  aki  precíz  és  pontos  a  feladatai  ellátásában, rendszerben gondolkodik, érdeklik a gazdasági folyamatok, szereti a gyakorlatias feladatokat.  A  szakképzettséget  végzettek  a  gazdasági  terület  széles  körében tudnak elhelyezkedni, vagy továbbtanulhatnak a gazdasági felsőoktatásban, vagy magasabb szintű szakképzettséget is szerezhetnek, mint pl. mérlegképes könyvelő, vámszakember, adótanácsadó, banki szakember.